De Ellis (Elisabeth) Kaut (* 17. Novemba 1920 in Stuagart; † 24. September 2015 bei Bruck) war a deitsche Kindabuachautorin, de hauptsächlich durch de Erfindung vom Pumuckl intanational sehr erfolgreich worn is. Nebm am Pumuckl san aa de Geschichten vom Kater Musch und de Fehlerteufelgschichten bekannt. Außadem stammt vo ihr as Kindabuach Schlupp vom grünen Stern, des 1974 im Südwest-Verlag erschiena is und 1986 vom Marionettntheata Augschburga Puppmkistn verfilmt worn is.